钦定古今图书集成/明伦汇编/氏族典/第150卷 > 孙必显
## 钦定古今图书集成/明伦汇编/氏族典/第150卷 > 孙必显

按《明外史孙振基传》：“振基子必显，字克孝，万历四十
四年进士，官文选员外郎，为尚书赵南星所重。天启
五年，魏忠贤罗织清流，御史陈睿谟劾其世投门户，
遂削籍。崇祯二年，起验封郎中，移考功。明年，移文选。
尚书王永光雅不喜东林，给事中常自裕因劾其推
举不当，御史吴履中又劾其紊乱选法，必显两疏辨”，
帝不听，谪山西按察司经历，量移南京礼部主事，历
尚宝司丞、大理左寺丞。十一年冬，都城被兵，兵部两
侍郎皆缺，遂擢必显右侍郎。甫一月，无疾而卒。